Rochus Misch

Rochus Misch (29 a viz Gouere 1917 en Oppeln, hiziv an deiz Opole) a oa gward ar paotr ar pellgomz Adolf Hitler. Oberscharführer eo ar grad diwezhañ a dizhas en arme.

 E vuhez 
E dad a varvas un nebeud eurvezhioù a-raok ma vefe ganet, hag e vamm a varvas e 1920, neuze e voe desavet gant e dud-kozh. Goude bezañ bet er skolaj e studias an tresañ.
Da-geñver C'hoarioù olimpek 1936 e Berlin e doe tro da welout Adolf Hitler.
E 1937 e reas e servij-soudard er Verfügungstruppe, un unvez surentez.

E 1939 e voe gloazet pa voe taget Polonia gant arme an Trede Reich. P'edo war e bare e voe tutet evel gward, paotr ar pellgomz ha paotr-kefridi Adolf Hitler. Azalek miz Ebrel 1940 e stagas gant ar post-labour-se, ha lojet e voe er C'hañsellerdi e Berlin. 
E 1945 e voe e-karg eus ar standard pellgomz er Führerbunker e Berlin. D'ar mare-se e oa serjant SS. 
Rochus Misch a lavar a e welas ar Führer evit ar wech diwezhañ d'an 30 a viz Ebrel 1945 : E-tro 11e e oa. Tremen a ra dirazon, chom a-sav, sellout a ra ouzhin hag hanterdro ha kuit.
Misch a welas Magda Goebbels o wiskañ he c'hwec'h bugel a-raok ampoezoniñ anezho. Gwelout a reas ivez Joseph Goebbels pa oa o vont d'en em lazhañ. 
Tapet e voe Misch gant soudarded an Arme Ruz d'an 2 a viz Mae 1945 ha bac'het e voe e toull-bac'h al Loubianka. Nav bloaz a gasas e toulloù-bac'h Kazakhstan ha Siberia. E 1954 e tistroas da Verlin, ma savas un embregererzh livañ. E karter Rudow emañ o chom.

Rochus Misch a lavar ne voe morse ezel eus NSDAP.

 Levrlennadur 
Ar c'hazetenner gall Nicolas Bourcier en deus skrivet al levr J'étais garde du corps d'Hitler (Le Cherche Midi, 2006) diwar gaozeadennoù en doe gant Rochus Misch e 2004 hag e 2005.

 Rochus Misch er sinema
 Michael Kitchen eo an aktor a c'hoari perzh Misch er film skinwel amerikan The Bunker (1981).
 Heinrich Schneider eo an aktor a c'hoari perzh Misch er film alaman Der Untergang (2004).
Florian Lukas eo an aktor a c'hoari perzh Misch er film skinwel alaman Die Letzte Schlacht (2005).

 DVD 
 Rochus Misch erzählt. D'an 3 a viz Here 2008 ez eus deuet er-maez un DVD aozet gant Animation Ltd. ma weler Rochus Misch. Misch a laka an arvesterien da weladenniñ ar C'hañsellerdi hag ar bunker e teir ment. Produet eo an DVD gant an istorour alaman Christoph Neubauer, hag ul lodenn eus ar rummad Albert Speers Berlin eo. Gwelout :DVD.

Liamm diavaez
Titouroù war Rochus Misch war lec'hienn Deutsche Nationabibliotek

Rummad:Ganedigezhioù 1917
Rummad:Trede Reich
Rummad:Eil Brezel-bed